
Narva Linnavolikogu 05.12.2013.a otsuse nr 107
„Uusküla tänav J4 maaüksuse munitsipaalomandisse 
taotlemine  ja katastriüksuse sihtotstarbe määramine”
 muutmine


1. ASJAOLUD JA MENETLUSE KÄIK
Narva Linnavolikogu võttis 05.12.2013.a vastu otsuse nr 107 Uusküla tänav J4 maaüksuse, ligikaudse pindalaga 400 m2 munitsipaalomandisse taotlemise kohta. Antud otsuse alusel andis Ida-Viru maavanem 03.02.2014. a korraldusega nr 8-8/2014/85 Uusküla tänav J4 maaüksuse Narva linna munitsipaalomandisse.
Ida-Viru maavanema korralduse ja munitsipaalomandisse taotletava maa asendiplaani alusel on koostatud Uusküla tänav J4 katastriüksuse plaan ja arvestatud katastriüksuse pindala, mis on 360 m2. Taotletava maa pindala  ja katastriüksuse pindala erinevus on 10%.
Juhindudes Vabariigi Valitsuse 02.06.2006 määruse nr 133 „Maa munitsipaalomandisse andmise kord“ §9 lõikest 2, mille  kohaselt maa munitsipaalomandisse andmiseks koostatud asendiplaani alusel määratud pindala ja katastriüksuse plaanil märgitud pindala võivad erineda kuni 8%, on vaja muuta munitsipaalomandisse taotletava maa pindala. 
Lähtudes ülaltoodust tuleb muuta Narva Linnavolikogu 05.12.2013.a otsuse nr 107 punkti 3 alapunkti 3.1.

2. ÕIGUSLIKUD ALUSED
2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. 
2.2 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

[bookmark: _GoBack]3. OTSUS
Muuta Narva Linnavolikogu 05.12.2013.a otsuse nr 107 „Uusküla tänav J4 maaüksuse munitsipaalomandisse taotlemine  ja katastriüksuse sihtotstarbe määramine” punkti 3 alapunkt 3.1 ja sõnastada järgmiselt: 
„3.1 Taotleda Narva linna munitsipaalomandisse Uusküla tänav J4 maaüksus (lisa 1), pindalaga 360 m2“.
      
4. Rakendussätted
4.1 Otsus jõustub teatavakstegemisest.
4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

